Filippinsk adobo

**Adobo** er i det filippinske kjøkken en utbredt kokeprosess særegen for landet. Da spanjolene først utforsket de filippinske øyer sent på 1500-tallet ble de oppmerksom på en kokeprosess der det ble stuet kjøtt med eddik. Spanjolene satte ordet *adobo* på metoden, på grunn av den likhet metoden hadde til spansk adobo. Den filippinske adobo er imidlertid ganske annerledes, distinkt fra den spanske marinaden.

## Etymologi
Ordet *adobo* er kommet inn i de filippinske språk som innlån fra spansk, men er i det språket et innlån fra fransk: *adouber*. Den opprinnelige betyding av dette verbet var å «kle opp, iføre en ridder [i hans rustning]». Avledet derfra kom betdydningene å arrangere, konstruere, å bleke [lær], å tilberede mat.

## Filippinsk adobo
Annerledes enn de spanske og de latinamerikanske former for adobo er hovedingrediensene i den filippinske adobo, stedegne til Sørøst-Asia; det benyttes soyasaus, svarte pepperkorn og *[[cinnamomum tamala]]* – en type laurbær. 

Tradisjonelt benyttes som regel ikke chili, paprika, oregano eller tomater. Den eneste likhet til den spanske og den latinamerikanske adobo er bruken av eddik og hvitløk. Filippinsk adobo har en karakteristisk salt og sur (og ofte søt) smak, til forskjell fra de spanske og meksikanske adobo, som er skarpt krydret og rik på oregano.

## Varianter
Variantenes navn indikerer som regel hovedingrediensen. 

* *Adobong manok* (der kylling benyttes)
* *Adobong baboy* (svinekjøtt)
* *Adobong baka* (ku, storfe) 
* *Adobong pugò* (vaktel)
* *Adobong itik* (and) 
* *Adobong kambing* (geit). 

* *Adobong isda* (fisk)
* *Adobong hito* (malle)
* *Adobong hipon* (reker)
* *Adobong pusit* (sepiida). 

* *Adobong kangkong* (vannspinat)
* *Adobong labong* (bambusskudd), 
* *Adobong talong* (aubergine), 
* *Adobong pusô ng saging* (bananblomst), 
* *Adobong okra* (okra) 

* *Adobong sawâ* (slange)
* *Adobong palakâ* (frosker) 
* Kapampangan *adobung kamaru* (jordsirisser
* *Adobong atay at balunbalunan* (kyllinglever og krås). 

Det er også regionale variasjoner. I det sørlige Luzon (Bicol-region) og blant muslimer på Zamboangahalvøya er det for eksempel vanlig å se adobo kokt i kokosmelk (kjent som adobo sa gatâ). I Cavite tilføyes stappet svinelever. I Laguna benyttes gurkemeie og gir da retten en distinkt gulfarge (*adobong dilaw*, «gul adobo»).

Adobo er også blitt en favoritt for filippinskbasert *fusion cuisine*, med avant-garde-kokker som utvikler for eksempel japanskinspirert svine-adobo.

## Billedgalleri

Filipino Chicken Adobo.JPG|Kyllingadobo over ris
Chicken Adobo In Coconut Milk (adobong Manok Sa Gata).jpg|*Adobo sa gata* med kokosmelk
Pork adobo.jpg|Svineadobo med ananas
Adobong talong or Eggplant adobo (Philippines).jpg|*Adobong talong* (aubergine)
Fely J's Fried Crickets (Adobong Kamaru).jpg|*Adobung kamaru* (jordsirisser)
Adobong kangkong (Philippines).jpg|*Adobong kangkong*
Adobong hipon (Shrimp adobo, Philippines).jpg|*Adobong hipon* (reker)
Adobong Pusit (Squid adobo).jpg|*Adobong pusit* (squid)
Vegetarian Filipino Adobo.jpg|Vegetariansk adobo
Chickenini - Adobong Chicken Intestines (Isaw).jpg|*Adobong [[isaw]] ng manok* (hønsetarmer)
Chicken adobo (Philippines) 2.jpg|Kyllingadobo med brokkoli
Pork_adobo_with_shallots.jpg|Svineadobo med sjalottløk
SNAKE ADOBO.jpg|Slangekjøttadobo


## Referanser


## Eksterne lenker
*^